b'\n_START_ARTICLE_\nSmalmarihand\n_START_SECTION_\nUtseende\n_START_PARAGRAPH_\nSmalmarihand h\xc3\xb8rer til gruppen av Dactylorhiza-arter som har m\xc3\xb8rkerosa blomster, men den kan imidlertid variere ganske mye. I enkelte oppslagsverk deles den i to arter, nemlig smalmarihand Dactylorhiza traunsteineri og sumpmarihand Dactylorhiza sphagnicola._NEWLINE_Grunnen til artsnavnet er at denne arten har ganske mye smalere blader enn andre Dactylorhiza-arter. De blir til gjengjeld lengre, og mangler flekker. Dette er likevel usikre kjennetegn, for smalmarihand kan fort hybridisere og danne uklare mellomformer.\n_START_SECTION_\nForekomster i Norge\n_START_PARAGRAPH_\nSiden smalmarihand er en d\xc3\xa5rlig kjent art, er utbredelsen ogs\xc3\xa5 uklar. Den synes i f\xc3\xb8rste rekke \xc3\xa5 vokse p\xc3\xa5 \xc3\x98stlandet og S\xc3\xb8rlandet. Smalmarihand vokser b\xc3\xa5de i n\xc3\xa6ringsrik og n\xc3\xa6ringsfattig myr, men det antas at den delen av arten som kalles sumpmarihand vokser mer n\xc3\xa6ringsfattig enn den delen av arten som kalles smalmarihand. Smalmarihand under ett er r\xc3\xb8dlista som s\xc3\xa5rbar fordi arten er ganske sjelden.'